Lyfjamál 82 : Notkun sveppalyfja í flokki húðlyfja ( ATC-D 01A og D 01B ) 1990 - 1999 Í meðfylgjandi línuritum er stuðst við rauntölur hvers árs nema 1999 , en þar eru tölur framreiknaðar fyrir árið á grundvelli fyrstu níu mánaða ársins . Útvortis sveppalyf á skrá nú eru klótrímazól , míkónazól , ekónazól , ketókónazól , terbínafín og amolfín . Þrjú þau fyrstnefndu komu á markað hér á árunum 1978 - 1982 og notkun þeirra fer nú minnkandi . Ketókónazól kom á markað 1989 og notkun þess jókst nokkuð hratt til 1995 en hefur svo farið minnkandi enda þótt það sé enn mest notað . Amorolfín og terbínafín komu á markað 1992 og 1993 og notkun terbínafíns vex nú hratt . Aðeins eitt sveppalyf til inntöku gegn húðsveppum , terbínafín , er nú á skrá hér . Það var skráð 1993 og stendur fyrir hinni miklu kostnaðaraukningu í þessum flokki . Það ruddi úr vegi gríseófúlvíni sem var afskráð 1997 eftir að notkun þess hafði farið jafnt og þétt minnkandi . Notkun terbínafíns vex nú aftur hratt eftir nokkuð hægari vöxt á árunum 1995 til 1998 .